Répáshuta Község Önkormányzata beiskolázási támogatásban részesíti Répáshuta községben lakóhellyel rendelkező gyermeket, vagy fiatalt, aki
· nappali tagozaton tanulmányokat folytató kiskorú, 
· nappali tagozaton középfokú tanulmányokat folytató nagykorú, legfeljebb 23. életévének betöltéséig. 
[bookmark: _GoBack]A fentiekben meghatározott feltételeknek megfelelő tanulót tanévenként egyszer iskolakezdési támogatás illeti meg, ha a családjában az egy főre jutó jövedelem nem haladja meg a szociális vetítési alap hétszeresét (199.500.- Ft/fő/hó).
A támogatás összege Répáshuta Község Önkormányzat Képviselő-testületének 4/2024 (V.30.) Önkormányzati Határozata alapján minden évben 10.000.- Ft/ gyermek.
A támogatás iránti kérelmek átvehetők 2026. szeptember 1. és október 15. napja között az önkormányzati hivatalban, vagy letölthetők a www.repashuta.hu oldalról.
A kérelemhez mellékelni szükséges a jövedelem adatoknál feltüntetett jövedelmek valódiságának igazolására szolgáló iratokat, és a tárgyévi tanévre vonatkozó tanulói jogviszony igazolást, vagy az érvényes diákigazolványról szóló másolatot.
A támogatási kérelmek 2026. október 15. napja után kerülnek elbírálásra, a kifizetésre az elbírálást követően kerülhet sor.
További információ Budai Adrienn ügyintézőtől kérhető ügyfélfogadási időben személyesen az önkormányzati hivatalban, vagy az alábbi telefonszámon: 46/ 390-113.
Erdős Tamás polgármester

